Document ID: 32008D0825

KOMISJONI OTSUS,
23. oktoober 2008,
millega muudetakse otsust 2006/241/EÜ seoses teatavate inimtoiduks ette nähtud teoliikide impordiga Madagaskarilt
(teatavaks tehtud numbri K(2008) 6083 all)
(EMPs kohaldatav tekst)
(2008/825/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõiget 6,
ning arvestades järgmist:
(1)
Komisjoni 24. märtsi 2006. aasta otsusega 2006/241/EÜ (milles käsitletakse teatavaid kaitsemeetmeid teatavate Madagaskarilt pärit loomsete saaduste suhtes, välja arvatud kalatooted) (2) on keelatud loomsete saaduste, v.a kalatoodete import Madagaskarilt.
(2)
Ühendus viis 2007. aasta märtsis Madagaskaril läbi kontrollkäigu, et hinnata rahvatervise kontrolle ja kalatoodete tootmistingimusi kõnealuses kolmandas riigis. Kontrolli tulemused ja Madagaskari esitatud täiendav teave näitavad, et kõnealune riik on loonud asjakohased tagatised, et võimaldada importida ühendusse ka teatavaid inimtoiduks ettenähtud teoliike.
(3)
Seepärast tuleks otsust 2006/241/EÜ vastavalt muuta.
(4)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2006/241/EÜ muudetakse järgmiselt.
1)
Artikkel 1 asendatakse järgmisega:
„Artikkel 1
Käesolevat otsust kohaldatakse Madagaskarilt pärit loomsetele saadustele, v.a kalatooted ja teod.”
2)
Lisatakse artikkel 1a:
„Artikkel 1a
Käesoleva otsuse kohaldamisel tähendab „teod” liikide Helix pomatia Linné, Helix aspersa Muller, Helix lucorum ja Achatinidae sugukonna liikide maismaal elavaid kõhtjalgseid, mis on jahutatud, külmutatud, kodadest vabastatud, kuumtöödeldud, ettevalmistatud või konserveeritud.”
Artikkel 2
Käesolev otsus on adresseeritud liikmesriikidele.
Brüssel, 23. oktoober 2008

Labels: 3
18
6